**Önismeret/Drámajáték**

**7. osztály**

**Az Önismeret/Drámajáték alapjai:**

A Nemzeti Alaptanterv 2020 átalakítása következtében a sportiskolák új tárgyakat illesztettek be keretantervükbe. Az Önismeret/Drámajáték a korábbi küzdelem és játék folytatásaként kerül be a sportiskolai oktatás-nevelés menetébe. Ebben a tantárgyban túl kell lépnünk a hagyományos tanár-diák viszonyrendszeren és egy gyerekekkel együttműködő, velük közösen tevékenykedő, Őket partneri viszonyban irányító szerepkörbe kell eljutnunk.

**Az Önismeret/Drámajáték tárgy célja:**

A gyerekek megismert adottságaikat, képességeiket ki tudják bontakoztatni

A gyermeki énkép kialakításán túl az énkép és az énkozisztencia folyamatos fejlesztése.

A gyerekek legyenek tisztában céljaikkal, érdeklődési köreikkel, mérjék fel kitartásukat, akaraterejük mértékét, és ennek megfelelően vegyenek részt a közös tevékenységekben.

A gyerekek tudatosan használni tudják érzékszerveiket, az adott élethelyzettől függően.

A gyerekek mélyebb szintre jussanak önmaguk megismerésében, ismerjék meg saját vágyaikat, viselkedésük okait.

A gyerekek tudatosan vizsgálják, hogy viselkedésük összhangban áll-e céljaikkal, szándékaikkal.

A gyerekek tudatosan vizsgálják, hogy a mások által róluk kialakított kép mennyire van összhangban a saját énképükkel.

Pozitív szociális tükör kialakítása. A pozitív és negatív hatások kezelése. Tudjanak alkalmazkodni ezekhez, kialakuljon konfliktuskezelésük, bátran nézzenek szembe problémáikkal.

A gyerekek aktivitásának serkentése, önálló gondolkodásának fejlesztése.

A gyerekek beszédének, annak tisztaságának fejlesztése, kifejezőképességük csiszolása, kommunikációjuk magasabb szintre emelése.

A gyerekek testi, térbeli mozgásbiztonságának, idő és ritmus érzékének javítása.

A gyerekek élvezzék a játékokat, örömüket leljék saját tevékenységükben és a társaikkal történő közös feladatmegoldásokban.

Kapcsolatkialakító képességük fejlődjön, lépjenek előre az együttműködés és társaik elfogadása terén.

**Az Önismeret/Drámajáték tárgy oktatási módszerei:**

A tantárgy oktatási módszerei hasonlóságot mutatnak a régebbi sportiskolai kerettanterv küzdelem és játék tárgyának módszereivel, amelyek a tánc és dráma tárgy anyagára épültek. Az Önismeret/Drámajáték tárgyban az önmegismerés alapvető formái a kommunikáció különböző csatornáira épülnek. A verbális és nonverbális kommunikáció megismerése után a gyerekeknek tudatosan kell használniuk ezeket az eszközöket. A gyerekeket meg kell ismertetnünk önkifejező lehetőségeik széles tárházával. Folyamatosan tevékenykedtetnünk kell egyéni, páros és csoportos feladatokban is. A folyamatot mindenképpen a sikerélményre, a pozitív visszacsatolásra alapozzuk. Tartsuk fenn a figyelmet, motivációt játékokkal, változatos feladatokkal, egyéb tartalmakkal. Használjunk digitális eszközöket, vetítsünk filmeket. Hívjuk fel a figyelmet a visszacsatolásra, a saját és a társak tevékenységeinek megfigyelésére, az azokból történő következtetések levonására. A feladatok fontos része kell legyen a játékokat, tevékenységeket követő megbeszélés. Alkalmazhatunk esetmegbeszéléseket, illetve átfogó értékeléseket is. A megbeszélések ne frontálisak legyenek, törekedjünk a közös nyílt pedagógus-gyerek kommunikáció kialakítására. A pozitív értékelések, a hiányterületek feltárása, a siker és kudarc kezelése jó támpontot nyújt a gyerekeknek a továbblépésre, saját szerepük felismerésére, önmaguk jobb megismerésére.

**Az Önismeret/Drámajáték tárgy értékelése:**

A tanulókat a félév befejezésekor, valamint a tanév végén szövegesen értékeljük. Az értékelésnél tartózkodjunk a metrikus, szintes értékeléstől, soha ne osztályozzunk! Az értékelésnél a részvételt jelezzük, valamint pozitív, személyre szabott szöveges tájékoztatást nyújtsunk a gyerekeknek a sikereikről és jelezzük számukra a fejlesztendő területeket is.

**Az Önismeret/Drámajáték megvalósításának lehetőségei:**

A tantárgy feladataihoz kapcsolódóan vetíthetünk filmrészleteket, videókat, használhatunk közösen a gyerekekkel egyéb informatikai eszközöket is. A feladatmegoldásokban szükség van a reflektív pedagógiára. Fel kell ismernünk a problémát, össze kell vetnünk a régebben tapasztalt hasonló esetekkel, rá kell ébrednünk a megoldásra és ezt közvetítenünk kell a gyerekek felé. Törekedjünk a problémák közös megoldására.

Mivel a sportiskolai osztályokban foglalkozunk ezzel a tantárggyal, kézenfekvő a sport szerepének előtérbe helyezése. Ne gondoljuk azonban, hogy csak a sport válhat az önfejlesztés eszközévé. A sportiskolai osztályokba járó gyerekek motivációs bázisaként használhatunk sporttal kapcsolatos eszközöket, filmeket, sportágakat, sporteseményeket arra, hogy könnyebben érzékeltessük az adott feladatot, és annak megoldásait.

Bízzunk a gyerekek kreativitásban, hagyjuk Őket gondolkozni, tevékenykedni. Hívjuk fel figyelmüket arra, hogy nincsenek rossz megoldások, bátorítsuk kommunikációjukat. Nem mindegyik gyerek fog egyforma gyorsasággal, bátorsággal, kreativitással előrelépni az úton. A mi feladatunk, hogy mindenkinek a saját szintjéhez mérve segítsük ebben.

**Az Önismeret/Drámajáték tantárgyi koncentrációi:**

* magyar nyelv és irodalom

Hangképzés, beszéd, kommunikáció, irodalom megismerés, dráma, vígjáték

* matematika

Összeadások, kivonások, törtek, logikai feladatok végrehajtása

* biológia

Az emberi test, idegek, izmok, hangképzés, emberi és állati viselkedés

* földrajz

Országok elhelyezkedése, térlépismeret

* fizika

Testek mozgása, gravitáció, hatás-ellenhatás, tehetetlenség

* kémia

Kémiai alapismeretek

* idegen nyelv

Különböző országokban élő népek nyelve, kifejezések idegen nyelven

* történelem

Magyarország kultúrája, népszokásai, más népek szokásai, történelmi helyzetek különböző országokban

* vizuális kultúra

Kézzel készített, különböző eszközökkel végzett alkotások

* digitális kultúra

Elektronikus eszközökkel készített rajzok, egyéb munkák, filmek megtekintése

* technika és tervezés

Szabadon tervezett vagy irányított munkák elkészítése, különböző eszközök összeépítése

* etika/hit- és erkölcstan

Alapvető emberi normák, társas kapcsolatok, egymás mellett élés szabályai, ehhez kapcsolódó feladatok, elfogadás, értékteremtés, emberi értékek, tulajdonságok, illemszabályok

* ének-zene

Ritmusgyakorlatok, hangképzés, érzékszervek használata, zene

* testnevelés

Mozgásos feladatok, koordináció, téri tájékozódást fejlesztő feladatok

**7. évfolyam**

**Éves órakeret felosztása az Önismeret/Drámajáték tantárgyban 18 óra**

**Érzékelés - megjelenítés 4 óra**

**Társas kapcsolatok - tevékenységek 5 óra**

**Önkifejezés 4 óra**

**Megismerés – feldolgozás - befogadás 5 óra**

|  |  |  |  |
| --- | --- | --- | --- |
| **Tematikai egység/**  **Fejlesztési cél** | **Érzékelés-megjelenítés** | | **Órakeret**  **4 óra** |
| **Előzetes tudás** | ritmus megismerése, érzékszervek tudatos használata, zene és tánc megismerése | | |
| **A tematikai egység nevelési-fejlesztési céljai** | A gyerekek ismerkedjenek meg a tánc és a zene kapcsolatával. Legyenek tisztában a tánccal, mint kifejezési móddal. | | |
| **Ismeretek/fejlesztési követelmények** | | | |
| 1. Táncok és táncfajták megismerése a különböző korokban.   A táncok csoportosítása több szempontból:  a. táncolók kiléte (állat, ember)  b. korok  c. tájak  d. származás  e. cél   1. A tánc által kifejezett témák   A zene és a tánc kapcsolata  A táncoló személyek száma alapján történő elhelyezés  Társas kapcsolatok, tevékenységek a táncokban   1. Színpadi mozgások, színpadi helyzetgyakorlatok   Improvizatív feladatok eszköz nélkül és eszközökkel.  Ritmusjátékok  Egyéni, páros és csoportos feladatok | | | |
| **Kulcsfogalmak/ fogalmak** | | ritmus, zene, kifejezésmód, lépés, ugrás, társ, csoport | |

|  |  |  |  |
| --- | --- | --- | --- |
| **Tematikai egység/**  **Fejlesztési cél** | **Társas kapcsolatok tevékenységek** | | **Órakeret**  **5 óra** |
| **Előzetes tudás** | különböző kommunikációs formák használata | | |
| **A tematikai egység nevelési-fejlesztési céljai** | Kommunikáció csatornáinak fejlesztése, a kreativitás, az egymáshoz való viszony magasabb szintre emelése. | | |
| **Ismeretek/fejlesztési követelmények** | | | |
| Improvizációs feladatok  Beugró- műsorszám megtekintése, utána eljátszása   * Instruálás * Stop-trükk * Váltóláz * Zsebszöveg * Bekérdező * Ki vagyok én? * Befutó * 4 kérdés * Fotóalbum * Lasítás * 1-2-3-4 * ABC   Sportjelenetek, szituációk, feladatok bekapcsolása a játékba.  Üzenetváltó játékok  Egyszerű és összetett kommunikációs játékok  Egyéni, páros és csoportos feladatok | | | |
| **Kulcsfogalmak/ fogalmak** | | kommunikáció, beszéd, irányítás, rögtönzés, kapcsolat, hangulat | |

|  |  |  |  |
| --- | --- | --- | --- |
| **Tematikai egység/**  **Fejlesztési cél** | **Önkifejezés** | | **Órakeret**  **4 óra** |
| **Előzetes tudás** | kreatív tevékenység, verbalitás, | | |
| **A tematikai egység**  **nevelési-fejlesztési céljai** | A gyerekek tudják értelmezni a filmet, meg tudják fogalmazni gondolataikat, és kifejezésre tudják juttatni valamilyen formában. | | |
| **Ismeretek/fejlesztési követelmények** | | | |
| Film megtekintése.  Ajánlott filmek:  Sok hűhó semmiért - Vígjáték/romantikus komédia  Rendező: Kenneth Branagh)  vagy Császárok Klubja - Dráma/történelmi film  Rendező: Michael Hoffmann)  Egyéb más film is választható a dráma, vagy a történelmi vígjáték, komédia kategóriában  A film időbeli és térbeli elhelyezése  A film megbeszélése    Bármilyen alkotás készítése az élményekből:   * Egyéni, páros és csoportos feladatok * Improvizatív feladatok * Kreatív alkotások   Alkotások tapasztalatainak megbeszélése | | | |
| **Kulcsfogalmak/ fogalmak** | | megfigyelés, értelmezés, együttműködés, alkotó munka, kifejezőkészség | |

|  |  |  |  |
| --- | --- | --- | --- |
| **Tematikai egység/**  **Fejlesztési cél** | | **Megismerés – feldolgozás – befogadás** | **Órakeret**  **5 óra** |
| **Előzetes tudás** | | alkalmazkodás, illeszkedés, változtatásra való képesség | |
| **A tematikai egység**  **nevelési-fejlesztési céljai** | | A gyerekek képesek legyenek párhuzamot állítani a filmben tapasztaltak és saját sportkarrierjük között. | |
| **Ismeretek/fejlesztési követelmények** | | | |
| Sport témájú filmek megtekintése:  Tűzszekerek- Sportfilm/ Dráma  Rendező: Hugh Hudson  Carter edző - Sportfilm/ Dráma  Rendező: Thomas Carter  Egyéb más film is választható a sporttal kapcsolatos film kategóriában.  Filmek értékelése, megbeszélése különböző szempontok akapján:   * történelmi háttér * valóság vagy kitaláció * kapcsolat a sporttal * zene * személyek jellemfejlődése * saját személyes tanulság * ki, mit tud ebből kamatoztatni * egyéb vélemények * példakép lehetősége   stb. | | | |
| **Kulcsfogalmak/ fogalmak** | érték, cél, küzdelem, következetesség, hit, bizalom | | |

**Elvárható eredmények az 7. évfolyam végére:**

Együttműködő részvétel a feladatokban, játékokban.

Alkotó részvétel a kreatív feladatokban.

Tudjon együttműködni társaival.

Legyen tisztában a zene és tánc kapcsolatával.

Értékelni tudja az általa látottakat.